A Bizottság határozata

(1997. július 9.)

a CCITT X.25. ajánlása szerinti interfészekkel rendelkező csomagkapcsolt nyilvános adathálózatokhoz (PSPDN) történő csatlakozásra szolgáló adat-végberendezések (DTE) általános csatlakoztatási követelményeire vonatkozó közös műszaki szabályokról

(EGT vonatkozású szöveg)

(97/545/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 93/68/EGK tanácsi irányelvvel [1] módosított, a távközlő végberendezésekre vonatkozó tagállami jogszabályok közelítéséről, többek között a megfelelőségük kölcsönös elismeréséről szóló, 1991. április 29-i 91/263/EGK irányelvre [2] és különösen annak 6. cikke (2) bekezdésének második francia bekezdésére,

mivel a Bizottság elfogadta a közös műszaki szabályokat igénylő végberendezések típusazonosítására vonatkozó intézkedést, és ehhez kapcsolódóan megállapította a szabályozás hatályát;

mivel célszerű a megfelelő harmonizált szabványokat, illetve részszabványokat is elfogadni, amelyek a közös műszaki szabályokba belefoglalandó alapvető követelmények teljesítésére vonatkoznak;

mivel annak érdekében, hogy a gyártók piacra jutásának folyamatosságát biztosítani lehessen, átmeneti rendelkezésekre van szükség a 96/71/EK bizottsági határozat [3] rendelkezései szerint engedélyezett végberendezések tekintetében;

mivel a 96/71/EK határozatot az átmeneti időszak lejártával hatályon kívül kell helyezni;

mivel az e határozatban elfogadott közös műszaki szabályok összhangban vannak az ACTE véleményével;

ELFOGADTA EZT A HATÁROZATOT:

1. cikk

(1) Ezt a határozatot az olyan adat-végberendezésekre kell alkalmazni, amelyek csomagkapcsolt nyilvános adathálózatokhoz (PSPDN) történő csatlakoztatásra szolgálnak, a CCITT X.25. ajánlása szerinti interfészekhez 1920 kbit/s adattovábbítási sebességig, az CCITT X.21. és X.21a. ajánlásának megfelelő interfész alkalmazásával, és a 2. cikk (1) bekezdésében meghatározott harmonizált szabvány hatálya alá tartoznak.

(2) Ez a határozat közös műszaki szabályokat állapít meg az (1) bekezdésben említett végberendezések általános csatlakoztatási követelményeire vonatkozóan.

2. cikk

(1) A közös műszaki szabályok tartalmazzák a harmonizált szabványt, amelyet az illetékes szabványügyi szervezet a 91/263/EGK irányelv 4. cikkének d) és f) pontjában említett alapvető követelmények lehetséges mértékű megvalósítása érdekében dolgozott ki. Az e szabványra történő hivatkozás a mellékletben szerepel.

(2) Az e határozat hatálya alá tartozó végberendezések megfelelnek az (1) bekezdésben említett közös műszaki szabályoknak, teljesítik a 91/263/EGK irányelv 4. cikkének a) és b) pontjában említett alapvető követelményeket, és teljesítik az összes egyéb vonatkozó irányelv, különösen a 73/23/EGK [4] és 89/336/EGK [5] tanácsi irányelv követelményeit.

3. cikk

A 91/263/EGK irányelv 9. cikkében említett eljárások végrehajtására kijelölt bejelentett szervek az e határozat 1. cikke (1) bekezdésének hatálya alá tartozó végberendezések tekintetében a 2. cikk (1) bekezdésében szereplő harmonizált szabványt legkésőbb az e határozatról szóló értesítést követő egy évvel alkalmazzák, vagy biztosítják annak alkalmazását.

4. cikk

(1) A 96/71/EK határozat egy évvel az e határozatról szóló értesítést követően hatályát veszti.

(2) A 96/71/EK határozatnak megfelelően engedélyezett végberendezések továbbra is forgalmazhatók és üzembe helyezhetők, amennyiben az engedélyt legkésőbb az e határozatról szóló értesítést követő egy éven belül megadják.

5. cikk

Ennek a határozatnak a tagállamok a címzettjei.

Kelt Brüsszelben, 1997. július 9-én.

a Bizottság részéről

Martin Bangemann

a Bizottság tagja

[1] HL L 220., 1993.8.31., 1. o.

[2] HL L 128., 1991.5.23., 1. o.

[3] HL L 13., 1996.1.18., 23. o.

[4] HL L 77., 1973.3.26., 29. o.

[5] HL L 139., 1989.5.23., 19. o.

--------------------------------------------------

MELLÉKLET

Hivatkozás a vonatkozó harmonizált szabványra

Az e határozat 2. cikkében említett harmonizált szabvány a következő:

Csatlakoztatási követelmények csomagkapcsolt nyilvános adathálózatokhoz (PSPDN) csatlakoztatott adat-végberendezések (DTE) számára a CCITT X.25. ajánlása szerinti interfészekhez 1920 kbit/s adattovábbítási sebességig a CCITT X.21. és X.21a. ajánlásának megfelelő interfészek felhasználásával.

ETSI

Európai Távközlési Szabványügyi Intézet

ETSI Titkárság

TBR 2 - 1997. január

(az előszó kivételével)

Kiegészítő információk

Az Európai Távközlési Szabványügyi Intézet elismerésének alapja a 83/189/EGK tanácsi irányelv [1] szerint elismert szervezet.

A fent említett harmonizált szabvány a 83/189/EGK tanácsi irányelv vonatkozó eljárása alapján kiadott megbízásnak megfelelően készült.

A fentiekben említett harmonizált szabvány teljes szövege az alábbi címen szerezhető be:

Európai Távközlési Szabványügyi Intézet 650, route des Lucioles F-06921 Sophia Antipolis Cedex | Európai Közösségek Bizottsága DG XIII/A/2 – (BU 31, 1/7) Rue de la Loi/Wetstraat 200 B-1049 Brussels |

[1] HL L 109., 1983.4.26., 8. o.

--------------------------------------------------